ועדת הכלכלה, כנסת 19, פרוטוקול מספר 346, 2014-09-21 10:00

אבישי ברוורמן: בוקר טוב, שנה טובה, אנחנו פותחים היום בתקנות מקורות אנרגיה (הספק חשמל מרבי במצב המתנה פעיל של ממיר ספרתי לקליטת שידורי טלוויזיה), התשע"ד-2014.

אבישי ברוורמן: מכבדים אותנו בנוכחותם חבר הכנסת צור, היועצת המשפטית כספי, מנהלת הוועדה לאה ורון, נציגי הממשלה ונציגי החברות.

<יחזקאל ליפשיץ: משרד התשתיות הלאומיות, האנרגיה והמים אמון על נושא התייעלות אנרגטית במדינת ישראל.

<יחזקאל ליפשיץ: אנחנו פועלים בכמה ערוצים כדי להפחית את צריכת האנרגיה במדינה, בתעשייה, ברשויות המקומיות, במגזר הביתי.

<יחזקאל ליפשיץ: אחת הדרכים להפחית את צריכת החשמל, את צריכת האנרגיה היא באמצעות התקנת תקנות.

<יחזקאל ליפשיץ: מכוח החוק שר האנרגיה יכול להתקין תקנות.

<יחזקאל ליפשיץ: אנחנו מביאים מפעם לפעם תקנות שונות לוועדת הכלכלה.

<יחזקאל ליפשיץ: התקנות הספציפיות האלו שמגיעות היום לדיון בוועדה הן תקנות שהתחייבנו להביא מכוח החלטת ממשלה 4095, שדיברה על צמצום צריכת החשמל.

אבישי ברוורמן: מתי הייתה החלטת הממשלה?

<יחזקאל ליפשיץ: היו שתיים.

<יחזקאל ליפשיץ: האחת הייתה ב-2008, השנייה ב-2010.

<יחזקאל ליפשיץ: קבעו אז שדרוג ועדכון התקנות מידי פעם בפעם.

אבישי ברוורמן: היום אנחנו ב-2014.

אבישי ברוורמן: למה חיכו כל החכמים והמושלים עד 2014?

אבישי ברוורמן: בגלל שהיו התפתחויות טכנולוגיות?

<יחזקאל ליפשיץ: לא.

<יחזקאל ליפשיץ: יש היום התקפה רבתית על נושא הרגולציה.

<יחזקאל ליפשיץ: היא הייתה גם בעבר, אבל היום ההתקפה היא במלוא עוזה.

אבישי ברוורמן: רגולציה יש בישראל בצורה בלתי רגילה.

אבישי ברוורמן: מצד שני, צריך לעשות רגולציה אפקטיבית במקומות שיוצאים מול החזקים.

אבישי ברוורמן: בדרך כלל החזקים מסתדרים.

אבישי ברוורמן: הקטנים מקבלים עודף רגולציה, מצליחים לשרוד אבל לא לפרוץ.

אבישי ברוורמן: זו סקירה כללית על המצב ערב ראש השנה.

<יחזקאל ליפשיץ: לקראת יום הדין.

<יחזקאל ליפשיץ: התקנות האלו הוגשו בעבר לוועדה.

<יחזקאל ליפשיץ: הן לא נדונו, לכן הגשנו אותן מחדש.

אבישי ברוורמן: מתי הגשתם בפעם האחרונה?

<יחזקאל ליפשיץ: בכנסת הקודמת הגשנו את זה.

אבישי ברוורמן: מה קרה אז?

<יחזקאל ליפשיץ: זה לא עלה לדיון בוועדה.

<יחזקאל ליפשיץ: חידשנו את זה.

<יחזקאל ליפשיץ: עשינו את זה בהתייעצות.

אבישי ברוורמן: לאה, את זוכרת למה זה לא עלה?

אבישי ברוורמן: מעניין אותי.

<לאה ורון: לא, אין לי שום מושג.

<לאה ורון: אולי מה שקרה זה מה שקרה לתקנות הבאות, לתקנות מקורות אנרגיה, שהשר ביקש למשוך אחרי ששמנו על שולחן הוועדה כי לא הייתם ערוכים כמו צריך.

<אדי בית הזבדי: לא ביקשנו למשוך.

<יחזקאל ליפשיץ: התקנות האלו, אדוני, מסייעות.

<יחזקאל ליפשיץ: אני רואה כאן שיש קנקני מים שכתוב עליהם "כנסת ירוקה".

<יחזקאל ליפשיץ: היינו שותפים לנושא של כנסת ירוקה לגבי צריכת החשמל.

<יחזקאל ליפשיץ: היינו בדיון אצל מנכ"ל הכנסת רונן פלוט.

<יחזקאל ליפשיץ: אני חושב שכמו שיש כנסת ירוקה, אפשר גם להגיד ישראל ירוקה.

<יחזקאל ליפשיץ: המטרה שלנו היא להפחית את צריכת החשמל, לכן אנחנו מתקנים את התקנות.

<יחזקאל ליפשיץ: התקנות האלו יעזרו להכנסה של מכשירי חשמל, במקרה שלנו ממירים יעילים יותר וחסכוניים יותר בצריכת החשמל בארץ.

אבישי ברוורמן: האם יש הערה כללית למישהו?

אבישי ברוורמן: אם אין הערה כללית, נעבור להקראה.

אבישי ברוורמן: נעבור סעיף סעיף.

<שבתאי אלבוחר: תקנות מקורות אנרגיה (הספק חשמלי מרבי במצב המתנה פעיל של ממיר אפיקים ספרתי לקליטת שידורי טלוויזיה), התשע"ד-2014 בתוקף סמכותי לפי סעיף 3 לחוק מקורות אנרגיה, התש"ן-1989 (להלן –החוק) בהתייעצות עם השר להגנת הסביבה ובאישור ועדת הכלכלה של הכנסת, אני מתקין תקנות אלה: הגדרות 1.

<שבתאי אלבוחר: בתקנות אלה – "ממיר אפיקים ספרתי לקליטת שידורי טלוויזיה (להלן – ממיר ספרתי" – מכשיר, למעט מקלט טלוויזיה, המקבל מידע ספרתי ממוקד שידור כהגדרתו בחוק התקשורת (בזק ושידורים) התשמ"ב-1982 ומתרגם אותו לאות טלוויזיה; "מכון התקנים" - מכון כמשמעותו בסעיף 2 לחוק התקנים, התשי"ג – 1953 (להלן – חוק התקנים); "מצב המתנה פעיל" – מצב בו הממיר הספרתי ממשיך את הקשר עם מוקד שידור הטלוויזיה אליו הוא מחובר אך התרגום של המידע הספרתי לאות טלוויזיה אינו מופעל ביציאות הממיר; "מעבדה מאושרת" – מעבדה שהממונה על התקינה אישר בכתב כי היא רשאית לבדוק את התאמתו של מצרך לתקן או לתקן רשמי ולתת תעודת בדיקה המעידה על כך, לפי סעיף 12 לחוק התקנים; "מקלט טלוויזיה" – מכשיר הקולט גלי רדיו וממיר אותם לתמונה; "פיקסל" – יחידת מידע גרפית בסיסית המתארת נקודה בתמונה; "תקן" – תקן ישראלי ת"י 62087 "שיטות מדידה של צריכת הספק של ציוד שמע, ציוד חוזי וציוד נלווה" שתוקפו מזמן לזמן לפי חוק התקנים, שעותק שלו מופקד לעיון הציבור במשרדי מכון התקנים הישראלי, והפניה אליו מצויה באתר האינטרנט של משרד התשתיות הלאומיות, האנרגיה והמים שכתובתו ; בהעדר הפניה כאמור, לא יהיה תוקף לתקן לעניין תקנות אלה.

<מיכל פליישר: אני רוצה לציין שמשרד האנרגיה, התשתיות והמים היה איתנו בקשר שוטף והגון במשך השנים.

<מיכל פליישר: הם נפגשו איתנו, קיבלו מאיתנו נתונים.

<מיכל פליישר: את עמדתנו הם שמעו באופן שוטף.

<מיכל פליישר: עמדתנו היא שהתקנות, ככל שהן חלות על ממירי טלוויזיה, צריכות לחול על כל ממירי הטלוויזיה הנמצאים בשוק.

<מיכל פליישר: אני מתכוונת לממירים שמפענחים אותות כאלה ואחרים לשידורי טלוויזיה.

<מיכל פליישר: לגישתנו זה צריך להיות גם ממירי עידן פלוס, שאלה הממירים שמפענחים את השידורים הדיגיטליים שמשודרים כיום על ידי הרשות השנייה, והממירים שעתידים להיכנס לשוק ואנחנו יודעים שכבר נמצאים בידי שחקני הטלוויזיה הרב ערוצית החדשים, שאלה הממירים שפועלים בטכנולוגיית ip.

<מיכל פליישר: אני אשמח אם המהנדסים יעזרו כאן באפיון.

<מיכל פליישר: הצענו איזה שהוא נוסח.

אבישי ברוורמן: תקראי את הנוסח המוצע שלכם.

<מיכל פליישר: אני מדברת על ההגדרה הראשונה של ממיר אפיקים שלא יחול רק על שידורי הכבלים והלוויין.

<מיכל פליישר: בנוגע ל-DTT, שידורי עידן פלוס, כל שנדרש להבנתי לעשות זה להסיר את ההחרגה שנמצאת בתקנה 4(2) האומרת שתקנות האלו לא יחולו על ממיר לקליטת שידורים ספרתיים קרקעיים.

<מיכל פליישר: ברגע שההחרגה הזאת תוסר, אז התקנות האלו יחולו על הממירים האלה.

<מיכל פליישר: בנוסף, בסיפא להגדרה, היינו מציעים להוסיף ממירים הקולטים מידע מרשת האינטרנט ומתרגמים אותם לאותות טלוויזיה.

<מיטל נעים: אנחנו מצטרפים להצעה.

<מיטל נעים: יש לנו הצעה לניסוח.

אבישי ברוורמן: זו אותה הגברת בשינוי אדרת.

<יונה זהבי: אני רוצה להזכיר לוועדה שמדובר במערך לטובת הצרכן שהוא ללא תשלום.

<יונה זהבי: המטרה שלו הייתה קנייה של ממיר בעלות חד פעמית נמוכה יחסית.

<יונה זהבי: יש לנו אינטרס ציבורי שהיבואנים יביאו את הממירים.

<יונה זהבי: ככל שאנחנו מוסיפים להם יותר אישורים, יותר בדיקות, כך אנחנו מניחים שזה יגולגל על הצרכן.

<יונה זהבי: יכול להיות שהממירים לא ייובאו.

<יונה זהבי: יכול להיות שהם ייובאו במחירים גבוהים יותר.

אבישי ברוורמן: מה המלצתך?

<יונה זהבי: להשאיר את התקנות בנוסחן.

<מיכל רפאלי כדורי: מטרת הדיון היא להביא איזו שהיא תקינה.

<מיכל רפאלי כדורי: על מי עושים את התקינה?

<מיכל רפאלי כדורי: על חברות שמייבאות את כל הציוד שלהן מהחברות שמעודכנות עם התקינה הכי טובה.

<מיכל רפאלי כדורי: על מי לא עושים את התקינה?

<מיכל רפאלי כדורי: על ממירים שמיובאים מסין, מגיעים ממדינות העולם השלישי, נמכרים בסופרמרקטים באצטלה שהם יהיו יותר זולים כדי שהציבור יוכל לקנות אותם.

<מיכל רפאלי כדורי: זה כמובן קשקוש.

<מיכל רפאלי כדורי: לממירים היום שמאפשרים קליטה של ה-DTT מרכיבים בקלות רכיבים נוספים שמאפשרים קליטה ועוד אלף ואחת פעולות אחרות.

<מיכל רפאלי כדורי: החברות הסלולריות שנכנסות לתחרות השתמשו בהם.

<מיכל רפאלי כדורי: לגלגל עיניים ולהגיד שאלה ממירים שמשרתים את עמך ישראל ולכן צריך לתת להם לצרוך הרבה אנרגיה, אני לא מבינה איזה אינטרס זה.

<מיכל רפאלי כדורי: לא מדובר על עלות הממירים האלה, מדובר על הפונקציונאליות שלהם.

<מיכל רפאלי כדורי: אני מתפלאת שאנשי משרד האנרגיה לא קופצים.

<מיכל רפאלי כדורי: לא יכול להיות שיסתובבו ממירים זולים בלי רגולציה.

<יונה זהבי: אנחנו לא מרוויחים אגורה מייבוא הממירים.

<יונה זהבי: בחוק ההסדרים האחרון הוצע להרחיב את המערך.

<יונה זהבי: אנחנו לא יודעים בדיוק באיזה היקף הוא יהיה.

<יונה זהבי: בשנה הקרובה אנחנו צופים שיהיו עוד 6 ערוצים על גבי המערך.

<יונה זהבי: לא ידוע מי יהיה הגוף המפעיל.

אבישי ברוורמן: מה שאת ממליצה, אם אני רוצה להבין נכון, הוא לקחת את הצעת משרד התשתיות כפי שהיא, להתבונן מה קורה בשוק, ואז, במידה וצריך לעשות תיקונים, להוסיף אותם.

<יונה זהבי: אכן כך.

<אדי בית הזבדי: כשהבאנו את התקנות האלו בשנת 2011 עדיין הנושא של עידן פלוס לא היה על הפרק, לכן החרגנו את זה.

<אדי בית הזבדי: נכון להיום אני חושב שאין שום סיבה להחריג, ולו מהטעם שממירים בארץ צורכים 350 קילוואט שעה לשנה לעומת אירופה שצורכים 100 ואפילו פחות, כאשר הנטייה היא לצרוך 40 קילוואט שעה לשנה.

<אדי בית הזבדי: יש לי פה מסמך מהשוק האירופי שמוכיח את כל הדברים האלה.

אבישי ברוורמן: אתה תומך בעמדת המשרד?

<אדי בית הזבדי: כשהגשנו את התקנות האלו ב-2011 עדיין עידן פלוס לא היה על הפרק, לכן החרגנו אותם.

<אדי בית הזבדי: אם היינו מביאים את כל התקנות היום מהתחלה, מן הסתם לא היינו מחריגים אותם בכלל, כי גם הם צורכים אנרגיה.

<מיכל רפאלי כדורי: הוא מקבל את עמדתנו.

<לאה ורון: הם העבירו את זה באפריל 2014.

<אדי בית הזבדי: אם הייתי מביא את התקנות האלו מלכתחילה היום - -

אבישי ברוורמן: אנחנו יושבים כאן.

אבישי ברוורמן: הכנסת ריבונית.

<לאה ורון: מר בית הזבדי, אתה אומר משהו מאוד חמור.

<לאה ורון: אתה אומר שהעברתם לוועדה תקנות בדצמבר 2011, ואז, לאחר מכן, בכנסת החדשה, קרי בכנסת ה-19, אתם מעבירים פעם נוספת תקנות כשאתם סבורים שאולי צריכים להכניס בהם גם את הממירים של עידן פלוס אבל לא מעבירים לוועדה התייחסות לכך?

<לאה ורון: זה מה שאתה אומר לוועדה?

<אדי בית הזבדי: לא.

<אדי בית הזבדי: אני אומר שעל סמך הדיונים שהיו לנו בשבוע האחרון הגענו למסקנה.

אבישי ברוורמן: אתה אומר שרק ברגע האחרון היה הנימוק הזה של עידן פלוס, שרק אז נפל האסימון.

אבישי ברוורמן: אתה אומר שלא יכולתם להגיש לנו בכתובים שזה כולל את עידן פלוס, כיוון שראש השנה נכנס, השבת נכנסה, היו לחצים, מר לפיד לא הצליח להשיג את נתניהו ששומר שבת.

אבישי ברוורמן: אתם מבקשים עכשיו שנקבל את תיקון פליישר.

<אדי בית הזבדי: פחות או יותר.

<אדי בית הזבדי: זה עוד מכשיר - -

אבישי ברוורמן: חוש ההומור שלי בא לבטא כאב גדול על אפסות המשטר הישראלי.

אבישי ברוורמן: זה גדול עלי.

אבישי ברוורמן: אני לא מחפש רק כותרות.

אבישי ברוורמן: אתה אומר שאתה מקבל את התיקון שהוצע.

<אדי בית הזבדי: אין לי התנגדות.

<אדי בית הזבדי: כן.

<יונה זהבי: אנחנו התייחסנו לנוסח התקנות כפי שהופץ לוועדה.

<יונה זהבי: אנחנו לא הכנו בדיקות מתאימות לממירים הקיימים כיום, לשינויים שיצטרכו לעשות בהם.

אבישי ברוורמן: אני נדהם מכך שקיבלתי אתמול את הדברים האלה.

אבישי ברוורמן: אם כבר ישבתם בשבוע שעבר, יכולתם להתריע בפני שאתם רוצים את השינוי הזה.

אבישי ברוורמן: אם קשה להשיג אותי, אפשר להשיג את גברת ורון.

אבישי ברוורמן: לבוא לכאן וברגע האחרון לעשות את זה זה זלזול בכל צורת העבודה.

אבישי ברוורמן: העיקר זה הכותרות.

אבישי ברוורמן: הכל זה עיתונות מודרנית.

אבישי ברוורמן: זה לא מתאים לעבודה מקצועית.

אבישי ברוורמן: עידן פלוס זה לא דבר חדש.

אבישי ברוורמן: זה לא הופיע בשבוע האחרון.

אבישי ברוורמן: או שזה מראה על איזה זלזול בעבודת הכנסת, שאני לא מאמין שמזלזלים בה, או שזה כל המשחק הזה של תרבות השלטון פה.

אבישי ברוורמן: יש לי שתי ברירות: או לאשר את זה כמו שזה ולתת לכם להתדיין כדי שהרשות השנייה תוכל להתייחס - - אני צריך את הייעוץ המשפטי.

אבישי ברוורמן: מכיוון שלא הייתה שום התייעצות עם הרשות השנייה, מה את ממליצה מבחינה משפטית, עו"ד כספי?

<אביגל כספי: אני לא בטוחה שזו שאלה משפטית.

<אביגל כספי: זאת יותר שאלה של מדיניות.

אבישי ברוורמן: אני אקבל את הבקשה שלך להכניס את התיקון.

<שבתאי אלבוחר: רציתי לציין שיש כל הזמן שינויים.

<שבתאי אלבוחר: אם כל הזמן נעצור ונבדוק, התקנות מעולם לא יוגשו לוועדת הכלכלה.

<שבתאי אלבוחר: תמיד יש מכשירים חדשים.

אבישי ברוורמן: זה נכון.

<לאה ורון: מה אדוני אומר?

<לאה ורון: שזה נכון לא להביא לוועדה נוסח מתואם כשאתם חושבים שראוי לכלול גם ממירים אחרים?

אבישי ברוורמן: כמה זמן עידן פלוס קיים?

<שבתאי אלבוחר: אני לא יודע כמה זמן.

<יונה זהבי: מאז 2011.

אבישי ברוורמן: זאת אומרת, כמעט 3 שנים לא נפל לכם האסימון.

אבישי ברוורמן: רק בשבוע האחרון תפשתם שצריך גם את עידן פלוס.

אבישי ברוורמן: זה לא הגיוני.

<אביגל כספי: עלו פה שני נושאים.

<אביגל כספי: הדבר הראשון זה ביטול ההחרגה של ה-DTT.

<אביגל כספי: העניין השני זה ההחרגה של ממיר ספרתי שבו מותקנת פונקציה נוספת שאינה מפורטת בטבלה 2 שבתוספת.

<אביגל כספי: אם הוועדה תחליט שהתקנות יחולו על ממירים נוספים מעבר לממירי ה-DTT והממירים שכבר כלולים בתקנות היום, נצטרך לתקן את ההגדרה בתקנה 1.

<מיכל פליישר: צריך להוסיף לה גם ממירים הקולטים מידע מרשת האינטרנט ומתרגמים אותם לאותות טלוויזיה.

<אביגל כספי: נכון.

<אביגל כספי: הוועדה צריכה להחליט על איזה ממירים יחולו התקנות.

אבישי ברוורמן: על כל הממירים.

<אביגל כספי: האם הגורמים המקצועיים חושבים שצריך להכניס את העניין של שרת שמחובר לרשת האינטרנט?

<אדי בית הזבדי: כן.

<אדי בית הזבדי: במקום המילה "למעט" נכתוב "לרבות".

<אדי בית הזבדי: אחרי המיליה "1982" לכתוב את המילים "לרבות באמצעות שרת המחובר לרשת האינטרנט".

אבישי ברוורמן: עו"ד כספי, תקראי את הנוסח כדי שנוכל להצביע עליו.

<אביגל כספי: "ממיר אפיקים ספרתי לקליטת שידורי טלוויזיה (להלן – ממיר ספרתי" – מכשיר, לרבות מקלט טלוויזיה, המקבל מידע ספרתי ממוקד שידור כהגדרתו בחוק התקשורת (בזק ושידורים), התשמ"ב-1982, לרבות באמצעות שרת המחובר לרשת האינטרנט ומתרגם אותו לאות טלוויזיה; בהגדרת "מכון התקנים" זה צריך להיות מכון התקנים כמשמעותו בסעיף 2.

<אביגל כספי: אם אני מסתכלת על הגדרה מספר 1, אז כתוב שם מוקד שידור כהגדרתו בחוק התקשורת.

<אביגל כספי: בחוק התקשורת אנחנו מדברים על ההגדרה של מוקד שידור, לא על מוקד שידור טלוויזיה.

<אביגל כספי: האם נכון יותר, במיוחד לאור זה שהוספנו את העניין של האינטרנט, למחוק את המילה "טלוויזיה".

<שבתאי אלבוחר: אין בעיה למחוק את זה.

<אביגל כספי: הכתובת של אתר האינטרנט היא כתובת לא מעודכנת.

<שבתאי אלבוחר: זה energy.

אבישי ברוורמן: אנחנו מצביעים על סעיף 1 כולל התיקונים שהציעה גברת פליישר בניסוח של משרד התשתיות והתיקונים של הגברת כספי.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<שבתאי אלבוחר: חובה לעמוד 2.

<שבתאי אלבוחר: לא ייבא אדם בדרך עיסוקו, לא ייצר לשימוש בישראל, לא ימכור בדרישות הספק ולא ישווק ממיר ספרתי אלא אם כן - חשמלי מרבי מכון התקנים או מעבדה מאושרת בדקו בהתאם לתקן את ההספק החשמלי במצב המתנה פעיל של ממיר ספרתי; הממונה קבע בהתאם לתוצאות הבדיקה לפי פסקה (1) כי ההספק החשמלי במצב המתנה פעיל של ממיר ספרתי אינו עולה על ההספק החשמלי המרבי כמפורט בתוספת.

<אדי בית הזבדי: יש איזה שהוא מינימום שנדרש.

<אדי בית הזבדי: נעשית בדיקה במכון התקנים.

<אדי בית הזבדי: אם הוא עובר מעל המינימום שנדרש, הוא לא עובר, אי אפשר לשווק אותו, אי אפשר למכור אותו.

<אדי בית הזבדי: אם הוא עד אליו ומתחת, מותר למכור ולשווק.

<אביגל כספי: הנוסח שקבוע פה, שהוא נוסח קצת שונה מתקנות אחרות של מקורות אנרגיה, מחלק את התהליך לשניים.

<אביגל כספי: קודם מכון התקנים, המעבדה המאושרת.

<אביגל כספי: בודקים את ההספק החשמלי, כלומר, קובעים איזה שהוא מספר, נגיד 5.

<אביגל כספי: אחר כך כתוב שהממונה קבע, בהתאם לתוצאות הבדיקה, אם ההספק החשמלי נמוך או גבוה מההספק המרבי שקבוע בתוספת.

<אביגל כספי: דיברתי על הנושא הזה עם משרד המשפטים.

<אביגל כספי: הם הסכימו איתי שהקביעה הזאת מיותרת ואפשר להתאים את זה לנוסחים האחרים של התקנות, כמו למשל שלא ייבא אדם בדרך עיסוק, לא ייצר לשימוש בארץ, לא ימכור, לא ישווק וכו', אלא אם כן מכון התקנים או מעבדה מאושרת בדקו שזה עומד בדרישות התוספת.

אבישי ברוורמן: מה ההצעה שאת מציעה?

<אביגל כספי: לאחד את שתי הפסקאות לפסקה אחת, שבה יהיה כתוב מכון התקנים או מעבדה מאושרת - הרישא בפסקה 1 - שבדקו את ההספק החשמלי וההספק החשמלי עומד בדרישות התוספת.

<יערה למברגר: אני מסכימה לגמרי עם ההערה, אבל רק כדי שיהיה ברור אני רוצה להקריא את הנוסח המדויק.

<יערה למברגר: אנחנו חושבים שזה צריך להיות דומה לתקנות מקורות אנרגיה (נורות פלואוריניות) מ-2012, ששם הרישא היא כמו ב-2(1): נעשתה בדיקה על ידי מכון התקנים או מעבדה מאושרת.

<יערה למברגר: ההמשך הוא: ובהתאם לבדיקת ההספק החשמלי של הממיר כמפורט בתוספת או נמוך יותר.

<יערה למברגר: אנחנו רוצים להוסיף שיבואן, יצרן, משווק או מוכר ישמרו את תעודת הבדיקה ויציגו אותה לממונה לפי דרישתו, כי כך הממונה יכול לעשות איזו שהיא בדיקה.

אבישי ברוורמן: מקובל, עו"ד כספי?

<אביגל כספי: כן.

אבישי ברוורמן: אנחנו הולכים על תיקון כספי בניסוח למברגר.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<שבתאי אלבוחר: העברת מידע 3.

<שבתאי אלבוחר: יצרן או יבואן של ממיר ספרתי ימסור לממונה מידע על ההספק החשמלי לממונה במצב המתנה פעיל של ממיר הספרתי שייבא או ייצר לפי דרישת הממונה.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<שבתאי אלבוחר: סייג לתחולה 4.

<שבתאי אלבוחר: תקנות אלו לא יחולו על - ממיר ספרתי שהובא ארצה לפני תחילתן; ממיר ספרתי בו מותקנת פונקציה נוספת שאינה מפורטת בטבלה 2 שבתוספת.

אבישי ברוורמן: תסביר בדוגמה מה זו פונקציה נוספת שאינה מפורטת.

<אדי בית הזבדי: ממיר שבא עם מודם.

<אדי בית הזבדי: יש היום ממירים שהם מרובי משימות.

<אדי בית הזבדי: אנחנו לא יכולים לדעת מה יקרה בעתיד הקרוב, מחר או בעוד שנה לגבי ממירים כאלה.

<אביגל כספי: התקנות לא יחולו על ממיר ספרתי שיובא ארצה לפני תחילתן.

<אביגל כספי: ממה שדיברתי עם מר בית הזבדי הבנתי שיש גם ממירים ספרתיים שמייצרים בארץ.

<אביגל כספי: אולי זה יהיה ממיר ספרתי שיובא ארצה או יוצר בארץ לפני תחילת התקנות.

אבישי ברוורמן: ברור.

<מיכל פליישר: אולי אפשר לשלב בסעיף (2) את הבקשה שלי.

<מיכל פליישר: היה בינינו דיבור בנושא הזה לפני הדיון.

<מיכל פליישר: מצוין פה שבממירים, בזכות התפתחויות טכנולוגיות, נוספות עוד פונקציות.

<מיכל פליישר: יש היום משהו שאני יכולה לדבר עליו בגלוי היות וחברת הוט השיקה אותו, מה שנקרא הפייבר בוקס.

<מיכל פליישר: יש מגמה של וואן בוקס, הפיכת כלל קופסאות התקשורת בבית לקופסא אחת.

<מיכל פליישר: חברת הוט משווקת אינטרנט, טלוויזיה וטלפון בקופסא אחת.

<מיכל פליישר: קופסאות משולבות כאלו שנותנות מענה למספר שירותים מתחברות להחרגה הזאת.

<מיכל פליישר: יכול להיות שאפשר לאחד את זה עם ההחרגה בסעיף 2, לכתוב ממיר ספרתי או ציוד קצה משולב.

<מיכל פליישר: המכשירים שאני מדברת עליהם הם ציודי קצה משולבים.

<מיכל פליישר: הם לא כוללים רק ממירים, הם כוללים גם פונקציות נוספות.

<מיכל פליישר: ההצעה שלי היא לכתוב ממיר ספרתי או ציוד משולב בו מותקנת פונקציה נוספת המאפשרת לספק שירותים שאינם מפורטים.

<אדי בית הזבדי: סעיף (2) די מאפשר לכם.

<אדי בית הזבדי: אם את אומרת שיש בזה טלפון, אז בסעיף (1) ובסעיף (2) אין טלפון.

<מיכל פליישר: אין לכם ממה לחשוש.

<מיכל פליישר: דיברתם על פונקציות נוספות לממיר.

<מיכל פליישר: אני אומרת יותר רחב מזה, שאז בוודאי שהתקנות לא אמורות לחול.

<מיכל פליישר: לא רק פונקציות נוספות לממיר, אלא גם קופסא - לזה אני קוראת ציוד משולב - שכוללת לא רק ממיר אלא ציודי קצה נוספים.

<מיכל פליישר: אני משלבת את שני הנוסחים.

<מיכל פליישר: אני אומרת ממיר ספרתי או ציוד קצה משולב בו מותקנת פונקציה נוספת המאפשרת לספק שירותים שאינם מפורטים בטבלה 2 שבתוספת.

<מיכל פליישר: נחה דעתי שזה לא חל על ציוד קצה משולב שמאפשר הספקת שירותים ונוספים.

<אדי בית הזבדי: אנחנו נשאיר את זה כמו שזה.

<אדי בית הזבדי: ברור לנו שזה לא כולל ציוד שיש בו טלפון.

<מיכל פליישר: זאת אותה קופסא.

<דוד רודיק: זאת קופסא משולבת, לא ממיר.

<אדי בית הזבדי: אני חושב שההגדרה שלנו די מרחיבה ולא מצמצמת.

אבישי ברוורמן: משאירים את זה כמו שזה.

<מיכל פליישר: אני מבקשת שיצוין שאין הכוונה שזה יחול על קופסאות שמספקות גם אינטרנט וטלפון.

<אדי בית הזבדי: זה לא יחול על קופסאות שמספקות גם אינטרנט וטלפון.

אבישי ברוורמן: אנחנו מעלים את זה להצבעה.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<שבתאי אלבוחר: תחילה 5. ,תחילתן של תקנות אלה שישים ימים מיום פרסומן.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

<אביגל כספי: כשאתה כותב "לעניין זה, Full HD", זה צריך להיות ממיר ספרתי לFull HD-.

<אדי בית הזבדי: כן.

אבישי ברוורמן: זאת בעיית ניסוח.

<יצחק אליקים: בטבלה מספר 1 אנחנו מבקשים שבממיר ספרתי ל-Full HD Resolution ללא פונקציה נוספת יהיה כתוב 25 ואט במקום 20 ואט.

אבישי ברוורמן: אתה יכול להסביר לי מה ההבדל בין 20 ל-25 ואט?

<יצחק אליקים: כשהתנהלנו במהלך התקופה מול משרד האנרגיה הסתכלנו על ממירים שהיו באותה תקופה.

<יצחק אליקים: במהלך התקופה חלו שינויים טכנולוגיים.

<יצחק אליקים: יש לנו מעבדים חזקים יותר, יותר זיכרון, יותר פונקציונאליות, השקנו את הסטרימר, את המולטי רום.

אבישי ברוורמן: אתה מציע להעלות את זה ל-25.

<יצחק אליקים: נכון.

<אדי בית הזבדי: זה נכון שקרו התפתחויות.

<אדי בית הזבדי: אין לנו התנגדות ל-25 ואט.

אבישי ברוורמן: 25 ואט כפי שמציע אליקים.

<יצחק אליקים: בטבלה מספר 2 אנחנו מציעים להוסיף את המילים "פנימיות שנמצאות בתוך הממיר".

<אדי בית הזבדי: אין לנו התנגדות.

אבישי ברוורמן: תוספת אליקים לטבלה 2 - מקובלת.

<יצחק אליקים: בטבלה 2 אנחנו מבקשים להוסיף ל-Additional tuner את המילים "or demodulator", כיוון שהטכנולוגיה השתנתה.

<יצחק אליקים: העולם השתנה מבחינת הפתרון בבית.

<יצחק אליקים: היום יש ממיר מרכזי.

<יצחק אליקים: החדרים מחוברים ב-ip לממיר המרכזי בבית, לכן כל הטיונרים והדמודלטורים נמצאים - -

אבישי ברוורמן: מה זה דמודלטור?

<יצחק אליקים: דמודלטור בהגדרה הוא רכיב שלוקח את האות RF, שזה radio frequency, וממיר אותו בסטרים לאות הספרתי.

אבישי ברוורמן: תן לי דוגמה.

<יצחק אליקים: יש לך שני רכיבים כשאתה רוצה להקליט ביס מקס.

<יצחק אליקים: יש לך טיונר שמוריד את התדר הלווייני לתדר שהממיר יכול להתעסק איתו.

<יצחק אליקים: הדבר השני הוא שזה הופך אותו מאות RF לאות אנלוגי.

<יצחק אליקים: הוא לא מקליט את האות האנלוגי, הוא מקליט את זרם הביטים שמייצג את האות הספרתי, לכן הטרמינולוגיה הופכת להיות דמוד.

<יצחק אליקים: יש טכנולוגיות של טיונרים, אבל יש גם טכנולוגיות של דמודלטורים.

<יצחק אליקים: אי אפשר להפריד ביניהן.

אבישי ברוורמן: מקובל עליכם?

<אדי בית הזבדי: כן.

<שבתאי אלבוחר: אני לא רואה את הסיבה להוסיף את המילה "פנימיות" לכותרת טבלה 2.

<שבתאי אלבוחר: מה זה "פונקציות פנימיות"?

<שבתאי אלבוחר: עדיף להשאיר את זה כמו שזה.

אבישי ברוורמן: המילה "נוספות" כוללת פנימיות, חיצוניות.

<יצחק אליקים: מקובל.

<אדי בית הזבדי: בטבלה 2, במקוםADSL or VDSL modem צריך להיות ADSL לחוד ו-VDSL לחוד.

<יצחק אליקים: יש פונקציה שנקראת Digital – DVR Video Recorder.

<יצחק אליקים: ביס אנחנו הולכים לממירים מרובי הקלטות.

<יצחק אליקים: ככל שאנחנו מקליטים יותר כך יש עלייה.

<יצחק אליקים: ההספק של 5 ואט מטפל במצב הקיים היום של שתי הקלטות שמבוצעות במקביל.

<יצחק אליקים: זה צריך להיות לינארי עם גידול ההקלטות.

<יצחק אליקים: זה צריך להיות per 2 simultaneous recorder, זאת אומרת, פר 2 הקלטות בו זמנית.

<אדי בית הזבדי: אנחנו העלינו את הממיר הספרתי מ-20 ל-25.

<אדי בית הזבדי: זה היה כלול בתוך זה.

<יצחק אליקים: בסקיי, שזאת חברה מובילה לוויינית, הם הולכים לסדר גודל של 16 הקלטות בו זמנית.

<יצחק אליקים: במקומות האלה ההתפתחויות הטכנולוגיות עצומות.

<יצחק אליקים: הם לא השיקו את זה.

<יצחק אליקים: אני יודע שזה נמצא בתהליכי השקה.

אבישי ברוורמן: אתה צופה פני עתיד.

אבישי ברוורמן: מה הניסוח שלך אומר?

<יצחק אליקים: 5 ואט לכל 2 הקלטות.

<דוד רודיק: אנחנו לא מדברים על מצב שהמערכת עובדת, אנחנו מדברים על הספקי המתנה.

<דוד רודיק: בלילה קבענו צריכה מינימאלית.

<דוד רודיק: ברגע שהוא מתחיל לעשות הקלטות המערכת עובדת.

<דוד רודיק: זה אמור לקחת יותר.

אבישי ברוורמן: מר רודיק, אתה מציע להישאר עם 5 ואט?

<דוד רודיק: כן.

<יואל בר גיל: מדובר פה על הספקי המתנה, זאת אומרת כשמכבים את הממיר.

<יואל בר גיל: אין הקלטה כשמכבים את הממיר.

אבישי ברוורמן: ברגע שאין הקלטה זה לא רלוונטי.

<יצחק אליקים: במצב שהממיר לא מקליט לא צריך את תקרת ההספק העודפת שביקשתי.

<יצחק אליקים: יכול להיות מצב שאתה מכבה את הממיר, כאשר ברקע נעשית הקלטה שמחייבת צריכת הספק נוספת.

<יצחק אליקים: אני מוכן לניסוח שמדובר פה, בתנאי שלא מוקלט בו זמנית.

אבישי ברוורמן: מקובל?

<אדי בית הזבדי: מקובל.

אבישי ברוורמן: הכל אושר.

אבישי ברוורמן: אני רוצה לציין לחיוב - למרות העיכובים הבלתי נסבלים - את החשיבות של חיסכון, התייעלות ויעילות בשימוש באנרגיה.

אבישי ברוורמן: אני מבקש להעביר את פרוטוקול הישיבה לשר התשתיות הלאומיות, האנרגיה והמים ולמנכ"לית המשרד לגבי ההערות שציינתי לגבי ההתנהלות.

אבישי ברוורמן: אני מודה לכם.

אבישי ברוורמן: שנה טובה.